Diari Oficial de la Generalitat Valenciana


Sumari del DOGV 298, del 24-10-1985 (1985/805182)

RESOLUCIÓ de 27 de setembre de 1985, de la Conselleria d'Economia i Hisenda per la qual es dicten normes provisionals d'instrumentacio pressupostaria del Decret 114/1985, de 25 de juliol, del Consell de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   298

Data del DOGV
:   24-10-1985

Secció del DOGV
:   ALTRES DISPOSICIONS

Número del document
:   1985/805182


Data del document
:   27-09-1985

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

Resolució de 27 de setembre de 1985, de la Conselleria d'Economia i Hisenda, per la qual es dicten normes provisionals d'instrumentació pressupostària del Decret 114/1985, de 25 de juliol, del Consell de la Generalitat Valenciana.  
La reestructuració orgànico-competencial del Govern Valencià, aprovada pel Decret 114/1985 de 25 de juliol del Consell, afecta tant el nombre i la denominació de les Conselleries vigents fins aleshores, com el seu àmbit funcional.   
La susdita reestructuració comporta, dones, per haver-la fet efectiva en el transcurs d'un exercici pressupostari, la codificació de les noves Conselleries i serveis orgànics de manera diferenciada a la vigent fins la remodelació.   
D'altra banda, les disponibilitats dels crèdits de despeses per a cada programa, així com aquells que emparen despeses ja autoritzades o autoritzades i dispostes i que no hagen donat lloc al reconeixement d'obligacions, han de ser reassignades d'acord amb els nous òrgans que els han de gestionar. Tanmateix, les dificultats que comparteix la susdita reassignació fan aconsellable el dictar normes provisionals per al desplegament normal dels programes afectats.   
Per tot això, i fins que el Consell adopte els acords pertinents, dieta les normes següents:   
Primera  
Des del proper dia 1 d?octubre els programes afectats per la reestructuració del Govern Valencià seran gestionats íntegrament per les Conselleries a les quals queden assignats cada un d'ells segons l'Annex d'aquesta Ordre.   
Segona  
No obstant el que disposa la norma precedent, els documents comptables corresponents a cada un dels dits programes seguiran confeccionant-se amb la codificació que tenen assignada actualment, fins que el Consell resolga l?exacta distribució de tots i de cada un.   
Tercera  
La Intervenció General de la Generalitat Valenciana emetrà un llibre Major, que incloga tots els documents comptables rebuts en la Conselleria d'Economia i Hisenda fins el pròxim dia 30 de setembre, referits als programes que es reassignen, per a informació de les Conselleries afectades.   
Quarta  
A les Conselleries que assumesquen la gestió d'aquests programes, les anteriors oficines de gestió d'aquests, els subministraran tota la documentació en el seu poder i que estiga relacionada amb aquells.   
En la dita documentació, apareixeran de forma diferenciada, almenys, les dades següents:   
-La documentació comptable relativa a l'execució dels crèdits del pressupost en vigor.   
-Arqueig de les quantitats lliurades a justificar.   
Els Interventors Delegats adoptaran les mesures necessàries perquè la transferència dels fons disponibles a justificar en poder dels anteriors òrgans gestors siga efectuada de forma immediata als que ara es fan càrrec de la gestió, fent-lo saber a la Intervenció General, perquè en prenga raó.   
Cinquena  
S'autoritza la Direcció General de Pressupostos i la Intervenció General perquè conjuntament i oïdes les Conselleries interessades, resolguen aquelles incidències no contemplades en les normes anteriors.   
València, 27 de setembre de 1985.   
El Conseller d'Economia i Hisenda,  
ANTONI BIRLANGA I CASANOVA  
Veure imatge